Versindaba » Blog Archive Bibi Slippers. Suid-Afrika : Versindaba
Suid-Afrika, 123 kilometer per uur en 'n onbetaalde parkeerkaartjie,
onder die voetbrug wei 'n trop bokke.
Suid-Afrika waarvoor is teer 'n metafoor?
Ek is sagmoedig met intense road rage – jy het ook jou teenstellings.
Suid-Afrika waarheen gaan hierdie teerpad?
Ek wil ook my hoop in die stof langs die pad rondskop soos die kinders wat sokker speel, dis meer werd daar, mens kan speel vir tyd.
Daar moet 'n manier wees om jou volle verstand terug te kry.
Wat as ek 'n hond doodry, wat as 'n kind voor my kar inloop?
Baie van jou honde is beter af as wat meeste van jou kinders ooit sal wees.
waar daar 'n wil is and all that jazz, net nie verder as die fly-over nie.
Ek ken nie my regeerders se name nie, dis seker alles my skuld.
Ons snuif almal clichés.
'n Verminkte rusbank spoeg sy spons uit.
Volwasse mans pis langs die pad,
Is dit normaal om skuldig te voel oor ek 'n voordeur het en 'n agterdeur?
Ek wil soms ook langs die pad pis net om 'n punt te maak
Jou asem ruik na moordwalvis en
Net die volstruise wil nog liefde maak.
Hulle vere steek in elk geval 'n preek af, die strak
Die township is 'n bont kwilt van plastiek en bourommel en sinkplate.
[© Bibi Slippers. Voorlesing by die US Kollokwium in die SASOL Kunsmuseum, Stellenbosch, op 17 September 2010]
Wednesday, September 29th, 2010 | Gedigte.
7 Kommentare op "Bibi Slippers. Suid-Afrika"
October 2nd, 2010 at 09:48
Stunning vers Bibi! Ek hou van die vroulike perspektief in hierdie vers, die beeldspraak & suggestie.
October 6th, 2010 at 16:25
Pragtig bibi! Ek het skoon gevoel asof ek saam op die pad was. What a ride!
June 22nd, 2012 at 22:25
Het vandag op Litnet iets gelees waar jy raad gee by die Poësie-kompetisie dinge..
oa sê jy 'jy sal verbaas wees hoe vinnig jy jou stem hoor, en jou ore blootstel aan stemme van ander..'
Is dit so dat mens soortvan jou eie idee-stempel-stem moet voel/hoor agter die storie-gedig wat mens wil dig/probeer.. ?
NB: Na aanleiding van jou naam, soek ek toe netnou op internet iets op, en whalla.. hier lees ek iets fantasties [van jou?] en is dit so EIE aan mens se ervaring!
Veels geluk!! Groete, Lettie [Aletta]
June 23rd, 2012 at 06:46
Hallo Lettie, en baie dankie vir die kommentaar en kompliment.
Die artikel op LitNet (http://litnet.co.za/Article/onder-die-invloed)is eintlik maar net kommentaar op die feit dat mense baie graag skryf maar nie heeltemal so ywerig lees nie. Die sin wat jy aanhaal lees: "Jy sal dalk verbaas wees oor hoe vinnig jy jou eie stem begin hoor wanneer jy jou ore blootstel aan die stemme van ander."
Ek dink hoe meer jy lees en hoe meer jy bewus raak van wat reeds gedoen en gesê is, hoe meer kans is daar dat jy in jou eie pogings olie gaan raakboor itv jou eie stem en manier van segging. Jy sal dinge lees waarby jy sterk aanklank vind en ander dinge wat nie met jou rym nie … beide voorbeelde vertel jou in elk geval iets van wie jy as skrywer is, en gee 'n aanduiding van jou stemtoon.
In terme van jou eie stempel/stem in die gedig: een oulike manier om daarna te kyk, is om jouself te sien as 'n lewende lens. Jy kyk na 'n objek of 'n situasie en filter wat jy sien deur jou eie ervarings en emosionele toestand. Die uitdaging is om hierdie unieke perspektief in ewe unieke taal weer te gee, taal wat perfek pas by hoe die dinge lyk wat deur jou lens en filters sigbaar is. Wat ek gereeld sien, is dat mense gedigte skryf wat probeer om hulle unieke ervaring weer te gee, maar dat hulle in die proses net ander mense se pogings oorskryf – in die meeste gevalle is dit omdat hulle nie bewus is dat daar ander (dikwels beter!) maniere is om met taal te werk nie. Die enigste ding wat dit kan beter maak is lees en lees en nog lees.
(Lees maar al die bg met 'n knippie sout. Ek is self 'n beginner en verkwansel nie my opinies as die van 'n expert nie.)
Bibi, in die liefde en die po"esie bly ons almal lewenslank amateurs! Maar ek stem heelhartig saam met wat jy hierbo oor 'n digter se ontdekking van sy eie stem s^e.
June 25th, 2012 at 17:24
Daniel, miskien is hierdie woorde van Johann de Lange (oor die liefde) ook van toepassing op die poe"sie: